Svend Erik Hovmand (V), 2002-04-10:
Ja, det er ikke noget problem, det kan sagtens lade sig gøre.
Jeg udtaler mig, som jeg tidligere har sagt, jo ikke om hypotetiske spørgsmål, hvis og hvis og hvis og hvis, som hr. Sass Larsen er inde på.
Jeg vil bare sige én ting, og det er, at det har gjort indtryk på mig at læse undersøgelsen fra Rockwool Fonden.
Det har gjort indtryk på mig, at der er adskillige hundrede tusinder mennesker i dette land, for hvem det ikke kan betale sig at gå på arbejde, eller for hvem gevinsten ved at gøre det er meget, meget lille.
Hermed har jeg ikke sagt i detaljer, hvad der vil eller skal ske, det har regeringen overhovedet ikke besluttet.
Men jeg har sagt, at det gør indtryk på mig at læse sådan en undersøgelse.
Så kan man lægge i det, hvad man har lyst.
Det sidste kan jeg ikke bekræfte.
Men jeg kan derimod bekræfte, at regeringen arbejder ud fra et fælles grundlag, som er sammenstykket af konservativ og Venstrepolitik.
Og jeg kan bekræfte - det er jeg glad for, at hr. Aage Frandsen også kan - at regeringen står ved sine løfter.
Regeringen står ved det regeringsprogram, som regeringen har lagt på bordet, og det har hr. Aage Frandsen nu to gange i dag bekræftet: 100-dages-programmet er gennemført til punkt og prikke.
Det synes jeg er vigtigt at få understreget i dag.
Om ikke andet kom der i hvert fald det ud af denne her debat, at vi nu har fået SF's ord for, at vi taler om en regering, der er ordholdende og gennemfører det, som den har sagt, at den vil gennemføre.
Så til hr. Samuelsens spørgsmål om, at vi vil bruge 1,2 mia. kr. til skattestoppet.
Altså jeg køber ikke denne argumentation.
Skattestoppet kostede jo pr. definition ikke noget.
Det koster ikke noget at sige, at nu skal skatterne ikke stige.
Det kan godt være, at hr. Samuelsen sagde: Jamen jeg havde en forventning om, at de skulle været steget så og så meget, og den forventning lever regeringen ikke op til, og derfor koster skattestoppet så og så meget.
Det kan godt være.
Men det er hr. Anders Samuelsens tankegang og argumentation, og den må stå for hr. Anders Samuelsens regning.
Et skattestop er jo pr. definition et stop for nye skatter og afgifter, og i virkeligheden er det jo ikke så svært at forstå.
Det er jo det, som den ganske almindelige daglige familie lever under hver eneste dag. Man har et budget, og man ved præcis, hvad man har at gøre godt med.
så må man tage dem fra et andet.
Jeg bliver her spurgt om, hvilke planer regeringen har om at anvende grønne afgifter for at internalisere de reelle samfundsudgifter i produktet.
Jeg vil godt sige, at det desværre er meget sparsomt med analyser af de miljøskadelige effekter af forskellige former
for forurening osv.
De oplysninger, der foreligger, tyder på, at de eksisterende grønne afgifter, bl.a. på biler, er højere, end miljøhensynet tilsiger.
Jeg kan ikke i dag få øje på områder, hvor der er tvingende miljøargumenter for endnu højere grønne afgifter.
Regeringen har nedsat en tværministeriel arbejdsgruppe, der skal analysere mulighederne for praktisk brug af markedsorienterede instrumenter til fremme af miljøet.
Det overordnede mål er, at man skal have mest miljø for pengene.
Regeringen vil naturligvis afvente resultatet af dette arbejde, inden den lægger sig fast på en fremtidig politik.